kardosdrur/scandi-wiki huggingface dataset:
Gangwon

Gangwon-do er en provins i Sydkorea, hvis hovedstad er byen Chuncheon. Indtil delingen af Korea i 1945, var Gangwon forenet med dens nordkoreanske nabo Kangwon i én provins. Provinsen har omkring 1,6 millioner indbyggere, og er dermed den provins, der har det mindste indbyggertal. Provisen er arealmæssigt den næststørste provins i Sydkorea. Provinsen indeholder bl.a. amtet Pyeongchang, der er vært for vinter-OL 2018.

Biosfærereservat 
Et område på  1.828,15 km² blev i 2017 udpeget til biosfærereservat under UNESCOs Menneske og biosfære-programmet.

Administrative inddelinger 
Gangwon provinsen er inddelt i syv byer (si) og 11 amter (gun).

Referencer

Eksterne henvisninger 

Provinser i Sydkorea
Biosfærereservater under UNESCO
Tsundere

er en arketype i japansk populærkultur.

En tsundere er typisk en kvindelig figur, der gør sig bemærket sig en sippet og stridslysten optræden, men som ved bestemte lejligheder forholder sig tilbageholdende og elskværdigt, f.eks. når figuren er alene med en anden. Det er dog ikke en entydig definition, for begrebet har spredt sig i daglig tale over hovedsageligt internettet med stærkt varierende definitioner til følge. Følgen er at andre arketyper, der adskiller sig ved både køn og opførsel, også af og til betegnet som tsundere. Oprindelig blev begrebet præget af visse japanske videospil af typen visual novel og af erotiske spil, men siden har det også bredt sig blandt fans om personer i anime, manga, litteratur og sågar massemedier.

På trods af at mange tror at tsundere er modstykket til yandere, er dette dog ikke tilfældet. Yandere beskriver en enten voldelig eller psykotisk karakter, (eller begge) som viser stor hengivenhed til hovedpersonen.

Begreb 
Ordet tsundere er sammensat af de to japanske ord tsuntsun (ツンツン), der betyder uselskabelig, i dårligt humør eller gnaven, og deredere (デレデレ), der betyder flirtende eller forelsket.

Kombinationen tsuntsun deredere dukkede formentlig første gang op i et indlæg på BBS Ayashii World@Zantei () 29. august 2002 som beskrivelse af figuren Ayu Daikuuji fra computerspillet Kimi ga Nozomu Eien, og i november samme samme år fulgte så forkortelsen tsundere.

Som navneord bruges begrebet  om en pige med den beskrevne personlighed. Et sjældnere begreb er , hvor ordene er sat modsat sammen men i øvrigt dækker over de samme egenskaber.

Eksempler 
Den kvindelige dubber Rie Kugimiya er kendt for sine tsundere-roller som Shana fra Shakugan no Shana, Louise Françoise Le Blanc de La Vallière fra Zero no Tsukaima, Taiga Aisaka fra Toradora! og Nagi Sanzenin fra Hayate the Combat Butler, hvorfor hun også kaldes {{nihongo|dronningen af tsundere|ツンデレの女王|tsundere no joou}}.

I ældre værker findes tilsvarende personligheder, der dog endnu ikke blev betegnet som tsundere dengang som f.eks. Naru Narusegawa fra Love Hina, Asuka Langley Sōryū fra Neon Genesis Evangelion eller Lina Inverse fra Slayers. Kouichi Ichikawa, en af de tre ledere af Comic Market, betegnede Lum fra Urusei Yatsura som kilden til moe og den første tsundere-figur.

 Indflydelse 
Konceptet bag begrebet har fundet vej til mange kendte værker og har endda også bredt sig derudover. I bydelen Akihabara i Tokyo dukkede der således Tsundere Cafes'' op blandt stedets mange cosplay restauranter, hvor kunderne i stedet for de sædvanlige smilende piger klædt ud som tjenestepiger blev betjent af tilsyneladende uhøflige piger. Tilsvarende lavede den japanske legetøjsproducent Takara Tomy i 2007 et transportabelt tsundere-fjernsyn med stemme af Rie Kugimiya, der til at begynde med giver brugeren kolde og kritiske tilbagemeldinger, men som med tiden bliver varmere og længselsfuld.

Noter 

Anime- og mangabegreber
Mesterholdenes Europa Cup finale 1958

Mesterholdenes Europa Cup finale 1958 var en fodboldkamp der blev spillet den 28. maj 1958. Kampen blev spillet foran 67.000 tilskuere på Heysel Stadion i Bruxelles, og skulle finde vinderen af Mesterholdenes Europa Cup 1957-58. De deltagende hold var spanske Real Madrid og italienske AC Milan. 

Det var kulminationen på den tredje udgave af Europa Cuppen siden etableringen af Europas fineste turnering for klubhold i 1955. Det var tredje gang at Real Madrid var nået frem til finalen, og vundet dem alle. Det var Milans første europæiske finale. 

Real Madrid vandt kampen 3-2 efter forlænget spilletid, da den ordinære var endt 2-2. Francisco Gento scorede det afgørende mål.

Kampen blev ledet af den belgiske dommer Albert Alsteen.

Kampen

Detaljer

Eksterne henvisninger 
 European Champion Clubs' Cup 1957/58  på UEFAs hjemmeside

Referencer 

1958
Real Madrid
AC Milan
Fodbold i 1958
Bruxelles
Mesterholdenes Europa Cup finale 1957

Mesterholdenes Europa Cup finale 1957 var en fodboldkamp der blev spillet den 30. maj 1957. Kampen blev spillet foran 124.000 tilskuere på Santiago Bernabéu i den spanske hovedstad Madrid, og skulle finde vinderen af Mesterholdenes Europa Cup 1956-57. De deltagende hold var spanske Real Madrid og italienske Fiorentina, og spanierne havde derfor hjemmebane. 

Det var kulminationen på den anden udgave af Europa Cuppen siden etableringen af Europas fineste turnering for klubhold i 1955. Det var anden gang at Real Madrid var nået frem til finalen, og vundet dem alle. Det var Fiorentinas første europæiske finale. 

Real Madrid vandt kampen 2-0 på to mål scoret i 2. halvleg af Alfredo Di Stéfano og Francisco Gento.

Kampen blev ledet af den hollandske dommer Leo Horn.

Kampen

Detaljer

Eksterne henvisninger 
 European Champion Clubs' Cup 1956/57  på UEFAs hjemmeside

Referencer 

1957
Real Madrid
ACF Fiorentina
Fodbold i 1957
Sport i Madrid
Dojikko

er en som regel kvindelig arketype i japansk populærkultur, der er kendetegnet ved at være ekstremt klodset (doji). Figuren falder ofte, løber ind i ting der står i vejen og falder over selv de mindste ujævnheder. Selvom hun er klar over sine uheld, viser hun sig altid fra sin gode side og ærgrer sig over sin ubehændighed. Som regel skaber dojikkos kun små skader med deres uheld, men de kan til tider udløse en dominoeffekt af ulykker.

Tiltrækning af dojikko-figurer betegnes som .

Strengt taget dækker dojikko kun over kvindelige figurer, og selvom der i praksis naturligvis også findes tilsvarende mandlige klodsmajorer, betegnes de normalt ikke som dojikko. En undtagelse er dog Eisuke Hondou fra Mesterdetektiven Conan, der eksplicit betegnes som dojikko, om end på japansk skrevet ドジっ子.

Optræden i manga og anime 
Dojikko har en lang tradition som arketype, om end begrebet som sådan først blev slået fast senere. Blandt eksemplerne kan nævnes Minawa Andou fra mangaen Mahoromatic, der tilsyneladende ikke kender en eneste genstand, hun ikke kan falde over, og hun bruger det meste af tiden på at undskylde. Et andet eksempel er Ayu Tsukimiya fra computerspillet Kanon, der har for vane at vælte hovedpersonen, når hun løber på ham, og som er gråden nær, når hun undskylder.

I den satiriske animeserie Sayonara Zetsubou Sensei forsøger den ellers så alvorlige Chiri Kitsu sig som dojikko i et afsnit. Hun håber, at hun vil opnå mere kærlighed fra sine medmennesker på den måde, men forsøget ender i en katastrofe.

Noter 

Anime- og mangabegreber
Trelde Næs Fyr

Trelde Næs Fyr, er et fyrtårn, beliggende på Trelde Næs, ved Fredericia, der blev etableret i 1916 som en båke, med en lanterne monteret på toppen.

For nuværende (2014) består fyret af en 21 meter høj gittermast, som er monteret på et tysk kanonfundament fra anden verdenskrig.

Fyret har gennem årene været genopbygget flere gange, på grund af kraftig erosion af kysten

Eksterne henvisninger og kilder 
 Danske fyrtårne – Trelde Næs Fyr

 Søfartsstyrelsen: Dansk fyrliste 

Fyrtårne i Danmark
Etableret i 1918
Bygninger, konstruktioner og anlæg i Fredericia Kommune
Dværgterne

Dværgternen (Sternula albifrons) er verdens mindste terne og findes ynglende i kolonier spredt over Europa, Afrika, Asien og den nordlige del af Australasien. Dværgternen yngler blandt andet på sandstrande eller langs flod- og søbredder.

Arten er cirka 23 centimeter lang og har i sommerdragten sort kalot, hvid pande og gult næb med sort spids.

Dansk udbredelse 
I Danmark er dværgternen en fåtallig ynglefugl, der overvintrer i tropisk Vestafrika. Den ankommer til landet fra slutningen af april og begynder igen at trække sydpå fra slutningen af juli.

Dværgternen er i Danmark truet af blandt andet badeturisme, da den yngler på sandstrande og er følsom overfor forstyrrelser. Bestanden menes at være på omkring 450 par (2013). Størstedelen af de danske ynglefugle findes i vadehavsregionen. Andre kolonier findes f.eks. i det Sydfynske Øhav, på Sprogø, Saltholm og Lolland. Ynglebestanden er vurderet som sårbar på den danske rødliste.

Noter

Kilder 
 
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)

 

Terner
Owen Coyle

Owen Columba Coyle (født 14. juli 1966 i Paisley i Renfrewshire) er en tidligere skotsk fodboldspiller og nuværende fodboldtræner. Han har irske aner og har spillet en enkelt kamp for Irlands fodboldlandshold. 

Han begyndte at spille i Dumbarton i Skotland i 1985. Han spilede alle sine 669 ligakamper i Skotland, bortset fra 54 kampe i Bolton Wanderers i England.

I 2003 fik Coyle sin første managerstilling, da han sammen med John Hughes blev manager for Falkirk. Efter kort tid forlod han imidlertid Falkirk for at blive assistenttræøner for Ian McCall i Dundee United. Coyle var fortsat registreret som spiller, og manglende spilletid for Dundee United gjorde, at han ble udlånt til Airdrie United. Dette udlån blev senere gjort permanent, og Coyle blev også assistenttræner under Sandy Stewart, som senere blev hans assistent i Bolton. Han blev herefter manager på heltid for St. Johnstone fra 2005 til 2007, før han blev manager i Burnley i 2007. Han havde succes som træner i Burnley, med semifinale i Ligacupen mod Tottenham Hotspur og oprykning til Premier League, efter at have besejret Sheffield United i playoff-finalen på Wembley i 2009. 

Den 8. januar 2010 overtog han stillingen som manager for Bolton Wanderers FC, da Gary Megson blev fyret. Coyle blev dog selv senere fyret i Bolton i februar 2014. 

Fodboldspillere fra Skotland
Fodboldtrænere fra Skotland
Fodboldspillere fra Dumbarton F.C.
Fodboldspillere fra Clydebank F.C.
Fodboldspillere fra Airdrie United F.C.
Fodboldspillere fra Bolton Wanderers F.C.
Fodboldspillere fra Dundee United F.C.
Fodboldspillere fra Motherwell F.C.
Fodboldspillere fra Dunfermline Athletic F.C.
Fodboldspillere fra Ross County F.C.
Fodboldspillere fra Falkirk F.C.
Fodboldspillere fra St. Johnstone F.C.
Personer fra Paisley
DualShock 4

DualShock 4 er en gamepad fra playstation og det er den primære controller til spilkonsollen playstation 4. Dualshock 4 er bagudkompatibel og kan bruges til PS3. DualShock 3 er imidlertid ikke foreneligt med PS4. Den er udstyret med flere nye funktioner iforhold til forgængerne, bl.a. et indbygget to-punkts touch pad på forsiden af controlleren, der også kan klikkes. Den understøtter bevægelses detektering via et tre-akset gyroskop og tre-akset accelerometer med forbedrede vibrationer, såvel er det også den første playstation controller der kan bruges til Microsoft Windows PC-platformen. Den forbindes til konsollen via bluetooth 2.1 + EDR.

Specifikationer 
Dualshock 4 benytter et genopladeligt lithium-ion batteri i stand til at lagre 1000 mAh. Det nye design giver en totalvægt på 210g og den har en dimension på 162×52×98 mm. Controlleren har en gummi coating til at forbedre grebet og har fået et stereo jackstik (3,5 mm stik) som understøtter tilslutning af et headset, dette tillader tale og høre på samme tid. Derudover har dualshock 4 et mikro-USB stik, en udvidelse port og en mono højttaler som er også inkluderet. Controlleren oplades via micro-usb'en. DualShock 4 indeholder udover sine to analoge kontrollere og de kendte retningsbestemte knapper/handlingsknapper; trekant, cirkel, kryds , firkant og R1/L1 og R2/L2, disse følgende knapper: PS knap, share-knap, options-knap og et touchpad. Disse markere flere ændringer fra forløberen DualShock 3 og de andre tidligere PlayStation controllere. Start og select-knapperne er blevet samlet i en enkelt options-knap. En dedikeret share-knap giver spillerne mulighed for at uploade videoer fra deres spiloplevelser direkte til fx Facebook eller Twitter. De analoge controllere er nu udstyret med en konkav overflade.

Bevægelses sensorer og PlayStation Move 
Dualshock 4 understøtter bevægelses detektering via et tre-akset gyroskop og tre-akset accelerometer med forbedrede vibrationer, DualShock 4 har også en lys bar, der kan vise forskellige farver. Farverne kan fx hjælpe med at identificere spillere, og advare dem med kritiske meddelelser såsom lavt liv under et spil. Playstation 4 eye, som er et optionelt kamera som findes som tilbehør, opfatter bevægelse og dybde ved hjælp af controllerens lysbar. Denne teknologi er baseret på den eksisterende teknik der anvendes i playstation move. (De eksisterende playstation move controllere understøttes på PS4).

Priser og nomineringer 

Serien af dualshock analog controllere vandt en Emmy pris for "Udvikling og teknologisk innovation af videospil controllere" af The National Academy of Television Arts & Sciences den 8. januar 2007.

Referencer 

PlayStation
Delligsen

Delligsen er en kommune i Landkreis Holzminden i den tyske delstat Niedersachsen, med godt 8.000 indbyggere (2012). Kommunen består af seks småbyer , der med deres omgivelser var selvstændige kommuner ind til 1974: Ud over hovedbyen Delligsen, landsbyerne Grünenplan, Ammensen, Hohenbüchen, Kaierde og Varrigsen.

Geografi 

Delligsen ligger i landskabet Leinebergland mellem højdedragene Reuberg mod nord, Steinberg mod nordøst, Selter mod sydøst , Hils mod syd og vest ssamt Ith mod nordvest. Floden Wispe der er en biflod til Leine, løber gennem kommunen.

Nabokommuner 
Nabokommuner til Delligsen er (med uret fra sydøst) byen Einbeck (Landkreis Northeim), de kommunefrie områder (gemeindefreie Gebiet) Wenzen og Grünenplan (Landkreis Holzminden) samt kommunen Coppengrave (Samtgemeinde Duingen), byen Alfeld og kommunen Freden (Samtgemeinde Freden) (alle Landkreis Hildesheim).

Eksterne kilder/henvisninger 

 Officielt websted 

Byer i Niedersachsen
Simon Andersen (redaktør)

Simon Andersen (født 13. oktober 1969 i Grindsted) er en dansk journalist og redaktionschef.

Andersen voksede op i Grindsted uden at kende sin far og i en alder af 15 mistede han sin mor.
Som teenager skrev han til skolebladet og lavede lokalradio i Herning. I en ung alder begyndte han på avisen Vestkysten, først som avisbud, derefter overbud for senere at skrive artikler i en alder af 16.

Andersen blev uddannet som journalist ved Journalisthøjskolen i 1994 og ansat som journalist ved Jyllands-Posten, hvor han allerede havde gjort sig bemærket under praktik.
Imens han var på Jyllands-Posten skrev han sammen med Mikkel Hertz en anklagende historie om "McCloud", en politibetjent der arbejdede på Vesterbro, uden at dobbelttjekke historien. Statsadvokaten fandt ikke hold i anklagerne mod betjenten, der fik posttraumatisk stress på grund af anklagerne i artiklen. Andersen udtalte senere af oplevelsen af sagen gjorde ham "mere ydmyg over for fagets alvor".
Efter ansættelser på RUC, Københavns Lufthavne, Ombudsmanden og DR fik Andersen job i redaktionsledelsen på Nyhedsavisen. 
Med Lars Fogt skrev han en større artikelserie med kritik af dokumentarfilmen Den hemmelige krig, hvor de fik flyttet fokus fra dokumentarfilmens kritik af Fogh-regeringens krigsførelse i Afghanistan til DR, der havde støttet filmen.
Da Nyhedsavisen lukkede i 2008, flyttede først Fogt og siden Andersen til BT.
Hos BT kom Andersen bag en række opsigtsvækkende og kontroversielle sager: den såkaldte Jægerbog-sag, sagen om Henriette Kjærs mand, Erik Skov Pedersen, Henrik Sass Larsens relation til en rocker, politikernes dobbeltmoral i forbindelse med privatskoler og Helle Thorning-Schmidt og Stephen Kinnock's skattesag.
I 2014 skrev han om Se og Hør-sagen. Simon Andersen blev i 2014 ansat som nyhedschef på Radio24Syv.

1. september 2021 blev han program direktør på Radio Loud.

Privat 
Simon Andersen er gift med DR2-journalisten Nynne Bjerre Christensen med hvem han har tre børn.

Henvisninger 

Redaktører fra Danmark
Journalister fra Danmark
Ansatte ved Radio24syv
Personer fra Grindsted
Simon Andersen

Simon Andersen er navnet på flere personer:
 Simon Andersen (friskytte) − dansk-svensk friskyttekaptajn
 Simon Andersen (politiker) (1844-1931) − dansk gårdejer og folketingsmedlem 
 Simon Andersen (redaktør) (født 1969) − dansk redaktør og journalist
EDSA Revolutionen

EDSA Revolutionen eller People Power Revolution var en fredelige revolution og historisk begivenhed, der skete på Filippinerne i 1986. 

Revolutionen er også kendt som den filippinske revolution i 1986 og den gule revolution. 

Denne revolution førte til afgang for præsident Ferdinand Marcos.

 

Filippinernes politik
Begivenheder i 1986
Splitterne

Splitternen (Thalasseus sandvicensis) er en fugleart, der yngler visse steder langs kysterne af Europa og det vestlige Asien. Splitternen er en stor terne, der blandt andet kendes på sit sorte næb med gul spids og den sorte nakketop. Det videnskabelige artsnavn sandvicensis er givet af den engelske ornitolog John Latham efter byen Sandwich ved østkysten af Kent i det sydøstlige England.

Danmark 
I Danmark yngler splitternen med cirka 5100 par (i 2011) fordelt på et mindre antal store kolonier spredt over hele landet. Arten yngler oftest midt i kolonier af hættemåge på ubeboede småøer i fjorde eller langs kyster. I 2006 ynglede 3300 par i en enkelt koloni på Langli ved Vadehavet.

De danske fugle overvintrer i Afrika ud for Vestafrika og i Guineabugten.

Noter

Kilder 
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)

Terner
Fugle fra Amerika
Europas fugle
Fora (oplysningsforbund)

Fora (tidl. NETOP - Netværk for Oplysning) er et dansk oplysningsforbund med ca. 150 lokale medlemsforeninger, der laver folkeoplysende aktiviteter.

Fora blev dannet i 2004 som en fusion mellem Frit Oplysningsforbund (FO) og Dansk Husflidsselskabs folkeoplysende aktiviteter. Det vil sige, at FO efter fusionen ophørte med at eksistere som et selvstændigt landsdækkende oplysningsforbund.

Værdigrundlag 
Fora er ikke partipolitisk afhængig og er et oplysningsforbund kendetegnet ved at have en del medlemmer med speciale i undervisning i kreative håndværk. Fora vægter fællesskab højt, og ser det som et af folkeoplysningens væsentligste opgaver, at være med til at skabe nærhed og fællesskab i samfundet. Fora ønsker at skabe rum til læring og kreativitet i fællesskab.

Eksterne henvisninger 
 

Oplysningsforbund
Etableret i 2004
P-tærte

P-Tærter er slik bestående af en bund af fransk nougat overdrysset med jordnødder og chokolade. Den fremstilles af firmaet Carletti, der ligger i Skødstrup i udkanten af Aarhus Kommune.

Slikket ligner en lille tærte, og "P" er en forkortelse for peanuts.

P-Tærter blev introduceret af Carletti i 1953 sammen med skumbananer og har været i produktion siden. Ideen med kombinationen af fransk nougat, peanuts og chokolade var dog ikke ny, og der har givetvis været hentet inspiration fra den amerikanske chokoladebar Snickers fra 1929, hvor der dog også indgår karamel. Hvert år produceres der 17,5 millioner P-tærter i forskellige størrelser og i de senere år også med forskellige smagsvarianter, heriblandt med karamel.

P-tærter er blevet en klassiker i Danmark, som på samme måde som kager og konfekt bliver fremstillet i forskellige hjemmelavede udgaver, men stadigt omtales som P-tærter.

Kildeangivelser 

Slik
Schønherr

Schønherr A/S er en dansk arkitektgruppe, grundlagt i 1984 af Torben Schønherr, som er uddannet tømrer, konstruktør og uddannet fra Arkitektskolen i Aarhus og har tilsammen ca. 30 planlæggere, landskabsarkitekter og arkitekter ansat. Tegnestuen og Torben Schønherr har modtaget adskillige priser, både danske og internationale.

Schønherr A/S er et af Nordens største arkitektfirmaer indenfor landskabsarkitektur og planlægning. Tegnestuen har kontorer i Aarhus og København.
Virksomheden er et aktieselskab og nu ejet af Schønherr Holding ApS,
der blev stiftet i 2011 af Torben Schønherr, Nina Jensen og Rikke Juul Gram.

Ribe Domkirkeplads, Vestre Kirkegård i København og Bertel Thorvaldsens Plads er nogle af de allerstørste og mest kendte projekter, som Schønherr A/S har stået for.

Priser 
 2013 Brolæggerprisen 2013 for Ribe Domkirkeplads
 2012 Riba European Award for Middelfart Sparekasse
 2010 Riba International Award for HEART Herning Kunstmuseum
 2010 International Architecture Award for HEART Herning Kunstmuseum
 2009 Riba Award for Fuglsang Gods og Kunstmuseum
 2009 Københavns Kommune forskønnelsespris for Åbuen
 2009 København og Foreningen til Hovedstadens Forskønnelse for Havneholmen
 2007 Kolding Kommunes arkitekturpris 2007 for “Prætoriustorv i Christiansfeld” 
 2007 RIBA European Award 2007 for ”Alsion” Syddansk Universitet
 2007 Havekulturfondens Hæderspris for Torben Schønherrs virke
 2006 Odense Kommune for Odense Havn
 2005 Skanderborg Kommune for Skanderborg Bypark
 2005 Københavns Kommune for Thorvaldsens Plads
 2004 Udvalgte byggerier (en konk. udskrevet af fagbladet Byggeri) for Operaen
 2004 Glostrup Kommune Ærespris for Glostrup Parkhotel og Glostrup Hule
 2003 Thisted Kommunes Bygningspræmie for Tilsted Kirke
 2003 Torben Schønherr blev tildelt Eckersberg Medaillen
 1993 Torben Schønherr blev tildelt Nykredits Arkitekturpris

Henvisninger 

Arkitektvirksomheder i Danmark
Virksomheder i København
Virksomheder i Aarhus
Etableret i 1984